Kutsume üles kalevlasi esitama Tallinnas toimuvate Euroopa meistrivõistluste maskotile nime!
#000001
Juba vähem kui kuu aja pärast antakse Kadrioru staadionil stardipauk alla 23-aastaste Euroopa meistrivõistlustele kergejõustikus, millele järgneb täpselt nädal aega hiljem ka alla 20-aastaste EM. Igal suurel spordivõistlusel (mida need kaks Euroopa kergejõustiku jaoks kindlasti on) on aga oma nägu ehk vahva maskott, mis hoiab üleval nii sportlaste kui pealtvaatajate tuju. U20 ja U23 võistluse maskotiks on täheke, kelle õed-vennad on juba aastaid Eesti noortespordi esindajatena silma paistnud.
#000002
Nüüd on saabunud aeg leida tänavusele tähekesele nimi ja selle leidmiseks palume kõigi teie abi!
#000003
Maskoti nimevõistlusel osalemiseks kirjuta enda idee Kergejõustiku Facebooki või Kergejõustiku Instagrami postituse kommentaaridesse või saada aadressil: media@ekjl.ee. 21. juunil valime välja kolm pakutud nime, mis astuvad võistlustulle nimevõistluse finaalis, kus võitja selgitab välja kümnevõistleja ja 2015. aasta U23 võistluste medalist Janek Õiglane isiklikult.
#000004
Kolme finaali jõudva nime pakkujad saavad kingituseks päris enda sporditähekese, ehk pehme maskoti ning võitjat ootab kutse üritusele, kus tutvustame U20 ja U23 ametlikku medalit!
#000005
Muide, Euroopa meistrivõistlustel osalevad Eesti noorsportlased on ka omaltpoolt nimevõistlusele panuse andnud – kui eelistad mõnda sealt selgunud kandidaati, siis anna hääl nimedele Tony, Tähti või Kadri.
#000006
Tähelepanu, valmis olla, start – konkurss alaku!
#000007
Meiega saad liituda 3 sammu abil
#000008
Anna julgelt märku ja aitame leida sobiva treeningrühma. Soovi korral võid ka ise leida sobiva rühma meie treeningaegade hulgast.
#000009
Esimene treening on proovimiseks ning selle eest ei tule midagi tasuda. Kui lapsele meeldib, siis tuleb leping sõlmida.
#000010
Kui laps on sobiva rühma leidnud ning soovib edaspidi treeningutel osaleda, on vajalik lepingu sõlmimine.
#000011
Tallinna, Harku ja Viimsi lastel on võimalus saada õppemaksu soodustus hinnakirja alusel spordiklubi kinnitamisel.
#000012
Tegeleme erinevas vanuses noorte üldkehalise ettevalmistuse, kergejõustiku alade tutvustamise ja tehnika õpetamisega. Meie eesmärgiks on laste ja noorte õpetamine ning tippspordi arendamine. Kergejõustikukool asutati 1959!
#000013
Veebmik.ee – Sinu isiklik veebiarendaja
#000016